# De arte venandi cum avibus

De arte venandi cum avibus ('Sobre l'art de caçar amb les aus') és un tractat de l'emperador Frederic II del Sacre Imperi Romanogermànic sobre la caça amb falcons. El manuscrit conservat a la Biblioteca Vaticana (clau Pal. Lat. 1071) és més conegut per les seves il·lustracions, incorpora els dos primers llibres: es tracta d'un còdex de 111 fulles de pergamí de mesures aproximades en cm. 24,5x36, encarregat a Nàpols pel fill de Frederic, Manfred rei de Sicilia, al voltant del 1260. Un altre manuscrit, redactat a cura d'un altre fill de l'emperador, el rei Enzo de Sardenya, durant la seva detenció a Bolonya, es conserva en la Biblioteca Universitària de Bolonya (Lat. 717) i conté sis llibres, resultant l'edició més estesa, però no necessàriament completa del tractat.

## Contingut

L'obra és un tractat de falconeria, és a dir sobre els sistemes de cria, ensinistrament i utilització d'aus rapinyaires (pròpiament falcons) en la caça (sobretot d'altres aus, totes acuradament descrites en l'obra). En la gènesi de l'obra destaquen la importància dels tractats tractats precedents dels quals Frederic II tenia coneixement, com el De art bersandi de Guicennas i el De scientia venandi per aves (considerat Moamí llatí), traducció d'un text àrab efectuat del siríac per Teodor d'Antioquia (filòsof) (Mestre Teodor), sota petició de Frederic.
L'obra es promou amb objectius pràctics i es divideix en sis llibres:
* en el llibre I es troben classificades les aus (aquàtiques, terrestres i intermèdies; rapinyaires i no rapinyaires); es tracta de les migracions i de les característiques biològiques i morfològiques de les aus, es descriuen els òrgans externs i interns de les diverses espècies, amb particular atenció a les ales, el plomatge i les particularitats del vol;
* el llibre II tracta de les eines per exercitar la falconeria, de les modalitats de la captura dels falcons i de la seva nutrició, dels equipaments (principalment la caputxa a les parpelles per tornar-los més dòcils), de l'ensinistrament, i de les característiques del falconer;
* el llibre III conté la descripció de les complexes fases per l'ensinistrament del falcó a peu, a cavall i a remolc, i de l'ensinistrament dels gossos de caça;
* el llibre IV és dedicat a les modalitat de la caça de la grua amb Falcó grifó;
* el llibre V parla de l'ensinistrament del Falcó sacre per a la caça d'ardèids (bernats i agrons);
* el llibre VI tracta de la caça amb el Falcó pelegrí d'aus aquàtiques.
En l'exemplar de la Biblioteca Vaticana, encara que només pels dos primers llibres, s'hi poden trobar més de 500 imatges d'aus (que descriuen al voltant 80 espècies) amb una gran precisió. Cal assenyalar l'acurada elecció dels colors del plomatge i el detall de les particularitats anatòmiques, resultat d'acurades observacions. La decoració està formada per les il·lustracions a colors de les aus i dels falconers, de les inicials decorades dels capítols, tradicionalment en roig i blau alternativament, i dels títols rubricats dels capítols. No tot ha estat finalitzat: en particular les inicials decorades s'interrompen al f. 36 mentre als ff. 94-100 les imatges no van estar acolorides.

### Altre tractat de falconeria de Frederic II

Durant molt de temps es va considerar que un manuscrit original del De art venandi cum avibus formés part de les coses que l'emperador va perdre al setge de Parma (s. XIII): el manuscrit il·luminat hauria estat lliurat a Carles I d'Anjou pel comerciant milanès Bottaius per restar perdut tot seguit. Recentment s'ha suggerit que això no era en realitat el tractat de falconeria de Frederic II, sinó una amalgama d'obres, editades pel mateix monarca,entre les quals es trobaria la traducció llatina del Moamin, el De arte bersandi de Guicennas i dos tractats d'entorn sicilià-normand, el Dancus rex i el Guillelmus falconarius. Aquesta hipòtesi seria refrendada per l'existència d'una còpia del còdex atribuït al manuscrit perdut de Frederic II: efectivament el còdex ms. Lat. 368 (1459) conservat al Museu Condé al Castell de Chantilly, per la varietat dels termes tractats, sembla correspondre a la lletra de la descripció que Bottatius oferix en venda als reis de la Dinastia d'Anjou.

## Notes

* 1 2 3 Anna Laura Trombetti Budriesi

## Bibliografia

* Abeele, Baudouin van den; Anne Paulus. Frédéric II de Hohenstaufen, L'art de chasser avec les oiseaux. Traduction intégrale en français du traité de fauconnerie De arte venandi cum avibus, Nogent-le-Roi, J. Laget – LAME, 2000.
* Abeele, Baudouin van den. La fauconnerie au Moyen Âge : Connaissance, affaitage et médecine des oiseaux de chasse d'après les traités latins, Paris, Klincksieck, 1994.
* Abeele,Baudouin van den. Caccia, Enciclopedia Federiciana, Vol I, Istituto dell'Enciclopedia Italiana Treccani
* Federico II, Il trattato di falconeria, postfazione di Carl Arnold Willemsen, Milano, 1991
* Federico II di Svevia, De arte venandi cum avibus, a cura di Anna Laura Trombetti Budriesi, Laterza, Roma-Bari, 2007
* Fradejas Rueda, Jose Manuel. Los libros de caza. Tordesillas, Seminario de Filologia Medieval, 2005. ISBN 84-933938-1-9
* Fradejas Rueda, José Manuel. Literatura cetrera de la Edad Media y el Renacimiento español. London : Dept. of Hispanic Studies, Queen Mary and Westfield College, 1998. ISBN 0904188442
* Fradejas Rueda, José Manuel. El Arte de la cetrería de Federico II [Estudio], con la colaboración de Zacarías Prieto Hernández. Ciudad del Vaticano : Biblioteca Apostólica Vaticana; Madrid : Testimonio Compañía, 2004
* Sánchez, JM, ed.; Casey A. Wood, i F. Marjorie Fyfe (estudi). El Arte de cetrería : De arte venandi cum avibus. Madrid : Cairel Ediciones, 2004. ISBN 848570746X
* Yapp, W. B. "The illustrations of birds in the Vatican manuscript of De arte venandi cum avibus of Frederick II." Annals of science 40.6 (1983): 597-634.
* Trombetti Budriesi, Anna Laura De arte venandi cum avibus, Enciclopedia Federiciana, Vol I, Istituto dell'Enciclopedia Italiana Treccani Enciclopedia Federiciana, Vol. II, Istituto dell'Enciclopedia Italiana Treccani
* Il de Arte venandi cum avibus e i trattati ad esso collegati Arxivat 2016-03-04 a Wayback Machine., dal sito del CESN - Centro europeo di studi normanni
* Edoardo D'Angelo, Falconeria normanna Arxivat 2016-03-04 a Wayback Machine., dal sito del CESN - Centro europeo di studi normanni

## Vegeu també

* Escola Siciliana
* Cronologia de l'ornitologia

## Enllaços externs

* volum 1 de l'edició de Willemsen PDF, 12,4 MB (alemany)
* volum 2 de l'edició de Willemsen de 1942 PDF, 12,6 MB; ambdós per Thomas Gloning, Universität Giessen. (alemany)
* Prolog a la Bibliotheca Augustana (alemany)